สวัสดีครับ. คือผมอยากจะถามว่าเเฟนผมมีประจำเดือนสีน้ำตาลเเละประจำเดือนของเธอไหลออกมาวันเดียว ไม่มาก. สาเหตุเกิดจากอะไรครับ?
สวัสดีค่ะ หากเลือดที่ออกอยู่ในช่วงวันที่ที่ประจำเดือนควรจะมา การมีเลือดออกเพียง 1 วัน ถือว่ามาน้อยกว่าปกติ โดยอาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป อดอาหาร มีน้ำหนักลด มีภาวะโลหิตจาง เป็นต้น และเมื่อเลือดมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนานขึ้น เลือดจึงกลายเป็นสีน้ำตาลได้ค่ะ แนะนำให้สังเกตอประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมาปริมาณน้อยและมีจำนวนวันที่เลือดไหลออกน้อย ก็อาจไปพบแพทย์เพื่อตรวจหาสาเหตุค่ะแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา ก็อาจไม่ใช่เลือดประจำเดือนก็ได้ เช่น เป็นเลือดออกช่วงไข่ตก เป็นเลือดล้างหน้าเด็ก มีการอักเสบติดเชื้อในช่องคลอด เป็นเลือดที่เกิดจากผลข้างเคียงของการใช้ยาฮอร์โมนต่างๆ เป็นต้น ดังนั้น ในกรณีนี้ ก็ควรลองตรวจหาการตั้งครรภ์ดูด้วยค่ะ